Tyrius Burjassot celebra el seu X aniversari amb un dinar per a totes les seues associades
2025-07-24

La Pinada de la Casa de Cultura acollirà aquest cap de setmana, concretament el diumenge 20 de maig, un dels actes més especials que l’Associació de Mestresses de casa i Consumidors Tyrius de Burjassot viurà enguany.

Es tracta del dinar que l’entitat burjassotera ha preparat per a les seues sòcies amb motiu del X aniversari de l’entitat. Un dinar de germanor en el qual repassaran el que han sigut aquests deu anys de treball, d’activitats i de vida per a l’associació que, més a més, organitza gran quantitat d’actes per a les seues sòcies i, en molts casos, extensibles a la resta del municipi.

Un dia de festa, de records i d’amistat en el qual totes les participants en el dinar, prop de 200, departiran sobre el que han sigut aquests deu anys de vida de l’entitat.